Otan

L'**Otan** (Wïlder, Argos, 2540) va ser un humà guerrer membre de la Cadena, part de la Companyia 44 i supervivent de la Companyia 76 durant l'Engany Gris.

## Història

### Origen

Otan va néixer a Wïlder, al ducat d'Estaón al Nord d'Argos, a prop de la frontera amb Gobral.

Fill de pares comerciants de la zona, de pare pelleter i mare ferrera, van fer-se amb una petita tenda que es convertí en un important negoci proper al centre de la ciutat on va créixer amb les cures del seu germà gran, en Finn, set anys més gran que Otan.

Des de ben petit ja passaven molt temps junts, tenien un vincle molt fort i sovint jugaven amb les espases de fusta que la seva mare els havia fet per mantenir-los entretinguts. Aviat en Finn va demostrar gran destresa que de seguida la seva mare va saber apreciar i amb força entrenament i algunes armes que va forjar per ell es va anar entrenant i amb ell, poc a poc Otan va anar aprenent coses bàsiques sobre la lluita també, tot i que els seus pares volien que si Finn passava a formar part d’alguna força de protecció del regne, ell es fes càrrec del negoci familiar.

Desgraciadament, diferents grups armats aviat van haver de reclutar tots aquells que poguessin d’alguna manera protegir la zona i dirigir-se a Avalon. Així va ser com, el germà d’Otan amb disset anys, quan ell en tenia deu, va marxar per formar part dels cossos armats i fer front a diverses amenaces.

Des que va marxar, Otan va seguir entrenant tot i que a esquenes dels seus pares qui van seguir ensenyant-li les feines del negoci familiar. Tot i les negatives per part de la seva mare d’anar-se a trobar al seu germà de nou, quan va complir els quinze va decidir, tot i ser una dura decisió per la seva part, escapar i deixar enrere la família per entrar a la Guardia dels Camins amb l’esperança de lluitar per protegir els seus des de la distancia, seguint els passos del seu germà i amb una mica de sort poder retrobar-se amb ell en el futur.

### Atac als boscos d'Argos

L'estiu de l'any 2573, quan feia ja temps que rumors de bèsties monstruoses que atacaven des dels boscos d'Argos havien posat alerta a la Guàrdia dels Camins, l'Otan i altres membres de la seva tropa van rebre un atac sorpresa durant una ronda de nit.

L'atac va ser fatal i quasi tots els membres de la tropa van caure sota les urpes i ullals de les criatures, irreconeixibles a la foscor. Otan, un dels pocs supervivents, va quedar realment afectat en veure morir de manera terrible alguns dels seus millors amics.

Conscient que la Guàrdia dels Camins no era prou poderosa per poder fer front a aquesta amenaça, Otan va viatjar a, Lesscar, proper a Wïlder per demanar entrar a formar part de les Urpes d'Acer, encarregats de posar fi a amenaces de criatures i éssers monstruosos. Allà la seva líder, Math're, va rebutjar els seus serveis "salvant-lo" d'un destí fatal i informant-lo del fet que les Urpes viatjaven al Sud del regne, deixant el Nord desproveït dels seus serveis.

Trobant que sense les Urpes d'Acer el Nord d'Argos quedava desprotegit, Otan va decidir entrar formar part de l'única opció disponible i amb capacitat de protegir la gent dels pobles d'Estaón: l'Emperador de Gobral, la Seva Divinitat, havia fet crear una delegació de la companyia mercenària la Cadena a Argos l'estiu anterior. Així doncs, Otan va passar a formar part de la seva 76a Companyia.

### L'Engany Gris

Poc després d'entrar a formar part de la Companyia 76, Otan va ser forçat a participar en l'Engany Gris: un parany per utilitzar els membres de la Cadena a Argos com a sacrifici i obrir un portal a una altra dimensió on Adramalik, un Senyor de la guerra demoníac, esperava per creuar. La ràpida actuació de la Guàrdia de la Roca però, liderada pel Mariscal Willhem Von Walddorff, va assegurar la frustració dels seus plans.

Utilitzant un poderós encanteri per part d'Amek Von Dekella que els situava dins la ment de l'últim Doppleganger restant, servidor d'Adramalik, els supervivents de la trampa, amb l'Otan entre ells, van ser utilitzats per trencar les seves defenses psicològiques. Els membres de l'antiga Companyia 76 van triomfar, derrotant el Doppleganger i extraient informació que salvaria la totalitat d'Argos i el món.

### Companyia 44

Els supervivents de la Companyia 76 d'Argos van ser relocalitzats a Gobral, dins la 44ª Companyia de la Cadena. Allà Otan va participar en noves missions en nom de l'Emperador, la Seva Divinitat:

#### L'heroi al gel

Juntament a altres membres de la Companyia, Otan va viatjar al gelat Nord de Gobral, més enllà de Trenton, per recuperar objectes personals de Mallord, un dels sis fundadors de la Cadena perdut dos-cents cinquanta anys enrere. Allà van trobar la seva antiga segona al comandament, Astra, viva i transformada en nimfa protegint el cos congelat de Mallord. Després d'alliberar-lo, aquest va fugir, posant fi primer a la vida d'Astra i deixant a la seva filla, una petita nimfa, orfe de mare.

### Hulka

Acabats d'arribar a la Companyía 76, Hulka i Otan van participar en algunes missions de forma conjunta i des del principi van tenir un molt bon vincle fruit de les nombroses batalles combatudes al front. Amb el trasllat a Gobral i l'expansió de la 44, es van perdre la pista fins la Tragèdia de les deu baules, on van lluitar braç a braç en un dels grups d'assetjament. El retrobament posterior a la gran tragedia va ser molt emotiu pels dos, sobretot després de les nombroses pèrdues patides per ambdós. La seva amistat poc a poc es va anar afiançant i quedaven sovint per entrenar junts o bé a la taverna del campament per prendre alguna cervesa i competir fent polsos per medir-se. Era clar que no podria vèncer-la en una prova de força, si més no, seria increïblement difícil. Fins que un dia va passar. Otan, sorprès se la va mirar, sense saber ben bé com havia passat per trobar-se la Hulka amb la mateixa expressió i semblava nerviosa. Mai abans l'havia vist així. Era clar que l'havia deixat guanyar, pero veure-la amb aquella expressió vulnerable li va semblar molt tendre i li va fer adonar-se dels seus sentiments cap a ella. Es van casar el cinquè dia del tercer mes de 2574, en una petita ceremonia oficiada per Vincent i amb Treya i Gwin de testimonis.

## Off-role

* Imatge utilitzada per aenaluk a Pinterest.